CELEX: C2006/224/40
Language: et
Date: 2006-09-16 00:00:00
Title: Kohtuasi C-280/06: Eelotsusetaotlus, mille esitas Consiglio di Stato (Itaalia) 27. juunil 2006  — Autorità Garante della Concorrenza e del Mercato versus Ente Tabacchi Italiani — ETI SpA, Philip Morris Products SA, Philip Morris Holland BV, Philip Morris GmbH, Philip Morris Products Inc., Philip Morris International Management SA

16.9.2006   
            
            
               ET
            
            
               Euroopa Liidu Teataja
            
            
               C 224/21
            
         Eelotsusetaotlus, mille esitas Consiglio di Stato (Itaalia) 27. juunil 2006 — Autorità Garante della Concorrenza e del Mercato versus Ente Tabacchi Italiani — ETI SpA, Philip Morris Products SA, Philip Morris Holland BV, Philip Morris GmbH, Philip Morris Products Inc., Philip Morris International Management SA
   (Kohtuasi C-280/06)
   (2006/C 224/40)
   Kohtumenetluse keel: itaalia
   Eelotsusetaotluse esitanud kohus
   Consiglio di Stato
   Põhikohtuasja pooled
   
      Hageja: Autorità Garante della Concorrenza e del Mercato
   
      Kostja: Ente Tabacchi Italiani — ETI SpA, Philip Morris Products SA, Philip Morris Holland BV, Philip Morris GmbH, Philip Morris Products Inc., Philip Morris International Management SA
   Eelotsuse küsimused
   
               1.
            
            
               Milline on asutamislepingu artiklite 81 jj ning ühenduse õiguse üldpõhimõtete kohaselt kriteerium, mida tuleb kohaldada selle ettevõtja kindlakstegemiseks, keda konkurentsieeskirjade rikkumise eest karistada, kui tegudest, mis on karistatavad kui tervik, pani viimase osa toime ettevõtja, kes on asjaomases majandussektoris varasema ettevõtja õigusjärglane, kui varasem ettevõtja, kes pole veel lõpetatud, ei tegutse enam ammu, või vähemalt ei tegutse selles majandussektoris, mida karistus puudutab?
            
         
               2.
            
            
               Kas siseriikliku konkurentsiõiguse kohaldamise eest vastutav ametiasutus peab karistatava isiku kindlakstegemisel — nii, et konkurentsieeskirjade kasulik mõju ei saaks ettevõtjate õigusliku vormi muutumise tõttu kahjustatud –hindama kaalutlusõiguse alusel asjaolude olemasolu, mis õigustavad juuriidilisele isiku poolt toime pandud konkurentsieeskirjade rikkumise süükspanemist tema õigusjärglasele isegi siis, kui see juriidiline isik ei ole otsuse tegemise päeval veel lõpetatud?